|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΚΑΛΛΙΘΕΑΣ** | Καλλιθέα, 21/11/2024Αρ.Πρωτ.: **59920****ΠΡΟΣ:**ΔΗΜΟΤΙΚΟ ΣΥΜΒΟΥΛΙΟ |
| **ΔΙΕΥΘΥΝΣΗ:** | ΤΕΧΝΙΚΗ |  |
| **ΓΡΑΦΕΙΟ:** | ΔΙΕΥΘΥΝΤΡΙΑΣ |  |
| **ΤΑΧ. Δ/ΝΣΗ:** | Μαντζαγριωτάκη 76, Τ.Κ. 176 76 |  |
| **ΠΛΗΡΟΦ.:** | Μ. Μπίγκας |  |
| **ΤΗΛ.:** | 213 2070471 |  |
| **ΘΕΜΑ:** | Εισήγηση για παράταση της διάρκειας της υπηρεσίας «Συντήρηση διαγραμμίσεων οδοστρωμάτων» |

Έχοντας υπόψη:

1. Την από 24/9/2024 σύμβαση με αριθμό 24SYMV015470190 2024-09-24 «Συντήρηση διαγραμμίσεων οδοστρωμάτων» με συνολικό προϋπολογισμό 30.504,00 ευρώ (με Φ.Π.Α.), σύμφωνα με την οποία: *«Ο χρόνος ισχύος της παρούσας σύμβασης ορίζεται το χρονικό διάστημα από την υπογραφή-ανάρτηση της στο ΚΗΜΔΗΣ και έως τρεις (3) μήνες.»*.
2. Το με αρ. πρωτ. 49319/2-10-2024 έγγραφο της Αναπλ. Διευθύντριας Τεχνικών Υπηρεσιών σύμφωνα με το οποίο ορίστηκε για την ως άνω σύμβαση ως επόπτης ο κ. Μπίγκας Μιχαήλ, κλάδου ΠΕ Μηχανολόγων Μηχανικών.
3. Την με αρ. πρωτ. 57552/12-11-2024 αίτηση της αναδόχου εταιρείας «ΟΔΟΣΗΜΑΝΣΗ ΚΩΝΣΤΑΝΤΙΝΟΣ ΧΡΟΝΗΣ Α.Β.Ε.Ε.» με θέμα: *«ΑΙΤΗΣΗ ΠΑΡΑΤΑΣΗΣ ΠΡΟΘΕΣΜΙΑΣ ΕΚΤΕΛΕΣΗ ΤΗΣ ΥΠΗΡΕΣΙΑΣ ΜΕ ΤΙΤΛΟ: «ΣΥΝΤΗΡΗΣΗ ΔΙΑΓΡΑΜΜΙΣΕΩΝ ΟΔΟΣΤΡΩΜΑΤΩΝ»»*, λόγω των έντονων θερμοκρασιακών μεταβολών, μεταξύ ημέρας και νύχτας κατά το προηγούμενο διάστημα, που είχαν ως αποτέλεσμα την έντονη υγρασία του οδοστρώματος που καθιστούσε απαγορευτικές τις εργασίες διαγράμμισης για την έντεχνη κατασκευή τους.
4. Την παράγραφο 1 του άρθρου 216 «Παρακολούθηση της σύμβασης παροχής υπηρεσίας» του ν. 4412/2016, όπως τροποποιήθηκε με την Παρ.6 Άρθρο 33 Νόμος 4608/2019, σύμφωνα με την οποία: *«1. Η παρακολούθηση της εκτέλεσης της σύμβασης παροχής υπηρεσίας και η διοίκηση αυτής διενεργείται από την καθ’ ύλην αρμόδια υπηρεσία ή άλλως από την υπηρεσία η οποία ορίζεται με απόφαση της αναθέτουσας αρχής ή επιτροπή που συγκροτείται επίσης με απόφαση της αναθέτουσας αρχής. Η ανωτέρω υπηρεσία εισηγείται στο αρμόδιο αποφαινόμενο όργανο για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, με την επιφύλαξη των διατάξεων του άρθρου 132.»*.
5. Την παράγραφο 2 του άρθρου 217 «Διάρκεια σύμβασης παροχής υπηρεσίας» του ν. 4412/2016, σύμφωνα με την οποία: *«2. Με αιτιολογημένη απόφαση της αναθέτουσας αρχής, ύστερα από εισήγηση της υπηρεσίας που διοικεί τη σύμβαση, η συνολική διάρκεια της σύμβασης μπορεί να παρατείνεται μέχρι το 50% αυτής, ύστερα από σχετικό αίτημα του αναδόχου που υποβάλλεται πριν από τη λήξη της διάρκειας της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου…»*.
6. Το με αρ. πρωτ. 59198/20-11-2024 έγγραφο του επόπτη για την ως άνω σύμβαση περί παράτασης της συνολικής προθεσμίας εκτέλεσής της κατά ενάμιση (1½) μήνα, ήτοι έως 8/2/2025.
7. Το γεγονός ότι το προηγούμενο χρονικό διάστημα υπήρχαν έντονες θερμοκρασιακές μεταβολές, μεταξύ ημέρας και νύχτας, που είχαν ως αποτέλεσμα την έντονη υγρασία του οδοστρώματος που καθιστούσε απαγορευτική την έντεχνη κατασκευή των εργασιών διαγράμμισης.

Εισηγούμαστε υπέρ της παράτασης της συνολικής προθεσμίας εκτέλεσης της σύμβασης υπηρεσίας «Συντήρηση διαγραμμίσεων οδοστρωμάτων» κατά ενάμιση (1½) μήνα, ήτοι έως 8/2/2025.

|  |  |
| --- | --- |
|  | Ο ΔΗΜΑΡΧΟΣΚΩΣΤΑΣ ΑΣΚΟΥΝΗΣ |

Συνημμένα

* Η με αρ. πρωτ. 57552/12-11-2024 αίτηση της αναδόχου εταιρείας «ΟΔΟΣΗΜΑΝΣΗ ΚΩΝΣΤΑΝΤΙΝΟΣ ΧΡΟΝΗΣ Α.Β.Ε.Ε.»
* Το με αρ. πρωτ. 59198/20-11-2024 έγγραφο του επόπτη

Κοινοποίηση

1. Γραφείο Δημάρχου
2. Τ.Υ.
3. Τμήμα προμηθειών και αποθηκών